Ego Bernardus Morellus et Hugo et Robertus fratres mei in Domini nomine relinquimus Deo et sanctae Mariae et sanctis apostolis Petro et Paulo et monasterio Marciniacensi in generali capitulo in manu domni Theotardi prioris quicquid juste vel injuste requirebamus in manso de Quarterio et quicquid ad ipsum pertinet et omittimus omnes alias terras quae non sunt de manso, illas videlicet quae sunt ultra aquam d’Arcont. Hanc werpitionem facimus per manum domni Gaufredi principis de Sinemuro, audientibus his Bernardo cellerario, Petro sacrista, Willelmo de Varennis, Benedicto Coco, Duranto Maurino, Bernardo Petro de Villanova, Winabaldo et Hugone milite de Bois qui cum domno Gaufredo erat. Pro hac werpitione dedit domnus Pontius prior centum tringinta solidos.